《沛上逢刘望阳欲竟齐鲁之游赋此志别》
明代·李时行

别尔东行访古邱，飘飘侠气正凌秋。闻歌定过雍门里，载酒须登太白楼。

目极黄河天际落，身从泰岳月中游。寻仙若眺蓬莱阁，应有诗篇在上头。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。